এ ঘটনার সাথে-সাথে স্বাভাবিকভাবেই আলোচনায় আসছেন পাকিস্তানের প্রয়াত প্রধানমন্ত্রী বেনজির ভুট্টোর নাম, যিনি প্রধানমন্ত্রী থাকা অবস্থায় সন্তানের জন্ম দিয়েছিলেন। এখানে কিছু কাকতালীয় বিষয় রয়েছে। আবার পার্থক্যও আছে অনেক। যেমন একটি উন্নত দেশের প্রধানমন্ত্রী হিসেবে মা হওয়ার সময় সব রকম সুযোগ সুবিধা পাচ্ছেন নিউজিল্যান্ডের প্রধানমন্ত্রী। কিন্তু পাকিস্তানের মত অনুন্নত ও পশ্চাৎপদ দেশের প্রধানমন্ত্রী হওয়ার কারণে কোনো রকম সুবিধাই পাননি বেনজির। বরং তাকে মা হওয়ার কথাটি পর্যন্ত গোপন রাখতে হয়েছিল। কোনোরকম মেটার্নিটি লিভ নেয়া তো দূরের কথা।